179. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.Η/10790 της 18/28 Δεκ. 1984 (ΦΕΚ Β΄ 904) Σύσταση Γραφείου Επικοινωνίας και Πληροφόρησης Πολιτών (Γ .Ε.Π.Ο.) στην Κεντρική Υπηρεσία του Υπουργείου Εθνικής Παιδείας και Θρησκευμάτων. Έχοντας υπόψη: 1.Τις διατάξεις του άρθρ. 14 του Νόμ. 1232/82 «επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/64 και άλλες διατάξεις» (ΦΕΚ 22 Α΄). 2.Τις διατάξεις της παρ. 3 του άρθρ. 11 του Νόμ. 1256/82. «Για την πολυθεσία, την πολυαπασχόληση και την καθιέρωση ανωτάτου ορίου απολαβών στο δημόσιο τομέα καθώς και για το Ελεγκτικό Συνέδριο, το Νομικό Συμβούλιο του Κράτους και άλλες διατάξεις» (ΦΕΚ 65-Α΄). 3.Το από 23.10.84 έγγραφο του Υπουργού Προεδρίας της Κυβέρνησης σχετικά με την αναγκαιότητα δημιουργίας γραφείων επικοινωνίας και πληροφόρησης πολιτών, μέσα στα πλαίσια της Κυβερνητικής πολιτικής για επανατοποθέτηση της σχέσης Κράτους-Πολίτη σε μια ισότιμη σχέση αμοιβαίας εμπιστοσύνης και ευθύνης ανάμεσα στο λαό και τη δημόσια διοίκηση, αποφασίζουμε: Συνιστάται Γραφείο Επικοινωνίας και Πληροφόρησης Πολιτών (Γ .Ε.Π.Ο.) στην Κεντρική Υπηρεσία του Υπουργείου Εθνικής Παιδείας και Θρησκευμάτων. Το ΓΕΠΟ της Κ.Υ . του ΥΠ.Ε.Π.Θ. υπάγεται απευθείας στον Υπουργό Εθνικής Παιδείας και Θρησκευμάτων και σε αυτό προΐσταται υπάλληλος με 5ο-2ο βαθμό. Οι αρμοδιότητες του ΓΕΠΟ είναι οι ακόλουθες: α)Πληροφορούν τους πολίτες για κάθε θέμα αρμοδιότητας Υπουργείου. β)Κατευθύνουν τους πολίτες να διεκπεραιώνουν τις υποθέσεις τους και τους ενημερώνουν για την πορεία τους. γ)Δέχονται προτάσεις από τους πολίτες για τη βελτίωση της λειτουργίας των υπηρεσιών του, την απλούστευση διαδικασιών και τρόπους συμμετοχής. δ)Εξετάζουν περιπτώσεις δυσλειτουργίας, καθυστερήσεων, γραφειοκρατικών τύπων και πολύπλοκων διαδικασιών. ε)Προετοιμάζουν και εκτελούν την πληροφόρηση και ενημέρωση των πολιτών όταν νέα μέτρα αποφασίζονται. στ)Έχουν την ευθύνη για την έκδοση, διάθεση ενημερωτικών φυλλαδίων, οδηγών, αιτήσεων σχετικά με θέματα αρμοδιότητας του Υπουργείου. ζ)Κατευθύνουν και οργανώνουν την επικοινωνία των πολιτών με τις άλλες υπηρεσίες του Υπουργείου και τη συμμετοχή των πολιτών στη λήψη μέτρων που τους αφορούν. η)Ενημερώνει την υπηρεσία σχέσεων ΚράτουςΠολίτη του Υπουργείου Προεδρίας της Κυβέρνησης καθώς και τις αρμόδιες υπηρεσίες του ΥΠ.Ε.Π.Θ. όταν κατά την άσκηση των αρμοδιοτήτων του διαπιστώνει την ύπαρξη περιττών γραφειοκρατικών διατυπώσεων, άσκοπων ή αναχρονιστικών ρυθμίσεων ή οποιαδήποτε άλλη δυσλειτουργία. 